V Y H O D N O T E N I E 

medzirezortného pripomienkového konania

    Ministerstvo pôdohospodárstva SR svojim listom číslo 853/2001-100 zo dňa 2. apríla 2001 v rámci pripomienkového konania požiadalo Ministerstvo financií SR o posúdenie a vypracovanie stanoviska k materiálu predkladanému na rokovanie vlády SR pod číslom 853/2001-100:

-	Účtovná závierka SPF ku dňu 31. 12. 2000
-	Návrh na vysporiadanie účtovnej straty z hospodárenia SPF za rok 2000 a odsúhlasenia výplaty výsledkových odmien za rok 2000 na ťarchu REZERVNÉHO FONDU
-	Návrh rozpočtu SPF na roky 2001 – 2002 – 2003

    Ministerstvo financií SR svojim listom číslo 7052/2001-42 zo dňa 17. apríla 2001 zaslalo Ministerstvu pôdohospodárstva SR svoje stanovisko k predloženému materiálu   b e z   pripomienok, so súhlasom jeho predloženia na rokovanie vlády SR.

Prílohy:
List MP SR č. 853/2001-100 zo dňa 2. apríla 2001 
List MF SR č. 7052/2001-42 zo dňa 17. apríla 2001 

MINISTERSTVO PÔDOHOSPODÁRSTVA
          SLOVENSKEJ REPUBLIKY            SEKCIA PÔDOHOSPODÁRSKEJ POLITIKY A ROZPOČTU
                           Doc. Ing. Peter Serenčéš, PhD.
                            generálny riaditeľ sekcie

									Bratislava 2. apríla 2001
									Číslo: 853/2001-100

Vážený pán generálny riaditeľ,

    v súlade s príslušnými ustanoveniami zákona číslo 303/1995 Z. z. o rozpočtových pravidlách v znení zákona číslo 441/2000 Z. z., ktorým sa mení a dopĺňa zákon o rozpočtových pravidlách a ŠTATÚTOM Slovenského pozemkového fondu Vám predkladám na pripomienkovanie v rámci pripomienkového konania:

-	Účtovnú závierku SPF ku dňu 31. 12. 2000 
-	Návrh na vysporiadanie účtovnej straty z hospodárenia SPF za rok 2000 a odsúhlasenia výplaty výsledkových odmien za rok 2000 na ťarchu REZERVNÉHO FONDU
-	Návrh rozpočtu na roky 2001 – 2002 – 2003.

    Vážený pán generálny riaditeľ, uvedený materiál sa pripravuje pod číslom 853/2001-100 k predloženiu na rokovanie vlády SR. Vaše stanovisko prosíme zaslať tak, aby materiál mohol byť predložený na rokovanie vlády SR v mesiaci apríl 2001.

     S pozdravom

Vážený pán
Ing. Peter Hrnek
generálny riaditeľ rozpočtovej sekcie
Ministerstvo financií SR
Bratislava

MINISTERSTVO  FINANCIÍ
   SLOVENSKEJ REPUBLIKY
             generálny riaditeľ
              rozpočtovej sekcie
Ing. Peter   H r n e k,   CSc.

									Bratislava 17. apríla 2001 
									Číslo: 7052/2001-42

Vážený pán generálny riaditeľ,

    v nadväznosti na Váš list číslo 853/2001-100 z 2. apríla 2001, ktorým ste ma požiadali o stanovisko Ministerstva financií SR k materiálu na rokovanie vlády SR číslo 853/2001-100 vo veci účtovnej závierky Slovenského pozemkového fondu k 31. 12. 2000, návrhu                  na vysporiadanie účtovnej straty z hospodárenia Slovenského pozemkového fondu za rok 2000 a odsúhlasenia výplaty výsledkových odmien za rok 2000 na ťarchu rezervného fondu a návrhu rozpočtu Slovenského pozemkového fondu na roky 2001, 2002 a 2003 oznamujem:

    Ministerstvo financií SR berie na vedomie správu o audite ročnej účtovnej závierky Slovenského pozemkového fondu k 31. 12. 2000 vykonanom auditorskou firmou          INTEGRIA spol. s r. o. so sídlom v Bratislave a súhlasí s predložením návrhu materiálu            na rokovanie vlády SR.

    K návrhu rozpočtu Slovenského pozemkového fondu na roky 2001, 2002 a 2003, ktorý je stanovený na princípe bilančnej vyrovnanosti bez požiadavky na príspevok zo štátneho rozpočtu nemáme pripomienky. 

    S pozdravom

Vážený pán
Doc. Ing. Peter Serenčéš, PhD.
generálny riaditeľ sekcie
pôdohospodárskej politiky a rozpočtu
Ministerstvo pôdohospodárstva SR
Bratislava